**2021. gada Smiltenes novada domes vēlēšanas** notika 5. jūnijā 2021. gada Latvijas pašvaldību vēlēšanās. Vēlēšanās Smiltenes novada domē tika ievēlēti 15 deputāti. Vēlēšanās piedalijās 6 kandidātu saraksti, kas kopā sastāvēja no 104 kandidātiem.

Vēlēšanu norise
---------------

Smiltenes novadā atradās 17 vēlēšanu iecirkņi. Apes pilsētā varēja nobalsot Apes Tautas namā, Bilskas pagastā varēja nobalsot Birzuļu Tautas namā (nepieejams cilvēkiem ar kustību traucējumiem) un Bliskas Pašvaldības mājā, Blomes pagastā varēja nobalsot Blomes pamatskolā (nepieejams cilvēkiem ar kustību traucējumiem), Brantu pagastā varēja nobalsot SIA "Vidzemīte" administratīvajā ēkā (nepieejams cilvēkiem ar kustību traucējumiem), Drustu pagastā varēja nobalsot Drustu Tautas namā, Gaujienas pagastā varēja nobalsot Gaujienas Tautas namā (nepieejams cilvēkiem ar kustību traucējumiem), Grundzāles pagastā varēja nobalsot Grundzāles pagasta Kultūras namā, Launkalnes pagastā varēja nobalsot Launkalnes pagasta Tautas namā, Palsmanes pagastā varēja nobalsot Palsmanes Kultūras namā, Raunas pagastā varēja nobalsot Raunas vidusskolā, Smiltenes pagastā varēja nobalsot Kalnamuižas Sporta zālē (nepieejams cilvēkiem ar kustību traucējumiem), Smiltenes pilsētā varēja nobalsot Smiltenes pilsētas kultūras centrā un Smiltenes Sporta skolā (nepieejams cilvēkiem ar kustību traucējumiem), Trapenes pagastā varēja nobalsot Trapenes Kultūras namā (nepieejams cilvēkiem ar kustību traucējumiem), Variņu pagastā varēja nobalsot Variņu Tautas namā un Virešu pagastā varēja nobalsot Virešu Saieta namā, bet Apes pagastā neatradās neviens iecirknis.

Oficiālajā vēlēšanu dienā, sestdienā, 5. jūnijā, iecirkņi bija atvērti no pulksten 7ː00 līdz 20ː00 (LAT), bet ikkatrā iecirknī vēlētājs varēja arī balsot iepriekš — gan pirmdienā, 31. maijā, no pulksten 16ː00 līdz 20ː00 (LAT), gan ceturtdienā, 3. jūnijā, no pulksten 9ː00 līdz 16.00 (LAT), gan arī piektdienā, 4. jūnijā, no pulksten 13ː00 līdz 20ː00 (LAT).

Šajā novadā balsstiesīgais vēlētājs varēja nobalsot jebkurā iecirknī, jo vēlētāju noteikšanai tika izmantoti iepriekš sastādīti vēlētāju saraksti. COVID-19 pandēmijas dēļ iecirkņos bija jāievēro dažādi epidemioloģiskās drošības pasākumi, kā, ierodoties iecirknī, bija jāvelk sejas maska, jāievēro divu metru distance no citiem cilvēkiem un jādezinficē rokas, papildus arī tika ieteikts uz vēlēšanām nākt ar savu pildspalvu.

### Balsošanas sistēma

Latvijas Pašvaldības domes vēlēšanu likums nosaka, ka pašvaldības tiek ievēlētas vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes. Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem, tad uz saīsinātu laiku — līdz nākamajām noteiktajām pašvaldību vēlēšanām.

Novada domē tiek ievēlēti 15 deputāti, ja iedzīvotāju skaits administratīvajā teritorijā ir zemāks par 30 000.

Tiesības piedalīties Smiltenes novada domes vēlēšanās bija Latvijas un citu Eiropas Savienības (ES) dalībvalstu pilsoņiem, sākot no 18 gadu vecuma, kuriem bija reģistrēta dzīvesvieta Smiltenes novada administratīvajā teritorijā 90 dienas pirms vēlēšanu dienas, vai kuriem Smiltenes administratīvajā teritorijā piederēja nekustamais īpašums. Lai apliecinātu vēlētāja identitāti bija jānorāda derīga ES pilsoņa pase vai personas apliecība (eID karte).

Kandidātu saraksti
------------------

2021. gada 12. aprīlī tika izlozēti sarakstu kārtas numuri.

| Nr. | Saraksts | Kandidāti | Līderis | Balsis | % | Ievēlēti |
| --- | --- | --- | --- | --- | --- | --- |
| 1 | Progresīvie | 15 | Ervins Labanovskis | 683 | 12,53% | 2 |
| 2 | Nacionālā apvienība "Visu Latvijai!"—"Tēvzemei un Brīvībai/LNNK" | 18 | Edgars Avotiņš | 1750 | 32,12% | 5 |
| 3 | Latvijas attīstībai | 18 | Gita Mūrniece | 1421 | 26,08% | 4 |
| 4 | Jaunā Vienotība | 18 | Ilze Vergina | 682 | 12,52% | 2 |
| 5 | Jaunā konservatīvā partija | 18 | Ilona Krūmiņa | 233 | 4,28% | 0 |
| 6 | Zaļo un Zemnieku savienība, Latvijas Reģionu apvienība | 17 | Toms Markss | 625 | 11,47% | 2 |

Ievēlētie deputāti
------------------

Vēlēšanu rezultāti tika uzzināti pēc visu vēlētāju balsu saskaitīšanas, un ievēlēto deputātu saraksts bija pieejams pēc vēlēšanu rezultātu apstiprināšanas.

| **Nr.** | **Deputāts** | **Saraksts** |
| --- | --- | --- |
| 1 | Edgars Avotiņš | Nacionālā apvienība "Visu Latvijai!"—"Tēvzemei un Brīvībai/LNNK" |
| 2 | Andris Abrāmovs |
| 3 | Inga Ērgle |
| 4 | Mārtiņš Vīgants |
| 5 | Jānis Āboliņš |
| 6 | Gita Mūrniece | Latvijas attīstībai |
| 7 | Raivis Vizulis |
| 8 | Māris Zālītis |
| 9 | Dainis Aļeksējevs |
| 10 | Ervins Labanovskis | Progresīvie |
| 11 | Otārs Putrālis |
| 12 | Astrīda Harju | Jaunā Vienotība |
| 13 | Ilze Vergina |
| 14 | Toms Markss | Zaļo un zemnieku savienība, Latvijas Reģionu apvienība |
| 15 | Ainārs Mežulis |

Atsauces
--------

1. ↑  «Vēlēšanu iecirkņi». *cvk.lv*. CVK. Arhivēts no oriģināla, laiks: 2021. gada 13. aprīlī. Skatīts: 2021. gada 30. maijā.
2. ↑  «2021. gada 5. jūnija vēlēšanas». *cvk.lv*. CVK. Skatīts: 2021. gada 24. aprīlī.
3. ↑  Madara Līcīte. «Centrālā vēlēšanu komisija izsludina pašvaldību vēlēšanas 5. jūnijā». *lsm.lv* (LSM), 2021. gada 21. janvārī. Skatīts: 2021. gada 24. aprīlī.
4. ↑  «Ieteikumi Covid-19 infekcijas profilaksei vēlēšanās». *cvk.lv*. CVK. 2021. gada 18. martā. Skatīts: 2021. gada 31. maijā.
5. ↑  «Pašvaldību vēlēšanas 2021». Smiltenes novads. Skatīts: 2021. gada 18. aprīlī.
6. ↑  «Pašvaldību domēs ievēlajamo deputātu skaits». *cvk.lv*. CVK. Arhivēts no oriģināla, laiks: 2021. gada 5. jūnijā. Skatīts: 2021. gada 13. aprīlī.
7. ↑  «INFORMĀCIJA PAR SMILTENES NOVADA DOMES VĒLĒŠANU KANDIDĀTU SARAKSTIEM». Raunas novads. 2021. gada 9. aprīlī. Skatīts: 2021. gada 18. aprīlī.[novecojusi saite]
8. ↑  Nacionālā apvienība "Visu Latvijai!"—"Tēvzemei un Brīvībai/LNNK", aplūkots 2023. gada 26. februārī
9. ↑  Latvijas attīstībai, aplūkots 2023. gada 26. februārī
10. ↑  Progresīvie, aplūkots 2023. gada 26. februārī
11. ↑  Jaunā Vienotība, aplūkots 2023. gada 26. februārī
12. ↑  Zaļo un zemnieku savienība, Latvijas Reģionu apvienība, aplūkots 2023. gada 26. februārī

Ārējās saites
-------------

* Kandidātu saraksti
* Vēlētāju aktivitāte
* Vēlēšanu rezultāti
* Ievēlēto deputātu saraksts

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * s
* d
* l
2021. gada Latvijas pašvaldību vēlēšanas |
| --- |
|  |
| Valstspilsētu pašvaldības | 
* Daugavpils
* Jelgava
* Jūrmala
* Liepāja
* Rēzekne
* *Rīga* (29.08.2020.)
* Ventspils

 |
|  |
| Novadu pašvaldības | 
* Ādaži
* Aizkraukle
* Alūksne
* Augšdaugava
* Balvi
* Bauska
* Cēsis
* Dienvidkurzeme
* Dobele
* Gulbene
* Jēkabpils
* Jelgava
* Krāslava
* Kuldīga
* Ķekava
* Limbaži
* Līvāni
* Ludza
* Madona
* Mārupe
* Ogre
* Olaine
* Preiļi
* *Rēzekne* (11.09.2021.)
* Ropaži
* Salaspils
* Saldus
* Saulkrasti
* Sigulda
* Smiltene
* Talsi
* Tukums
* Valka
* Valmiera
* Ventspils
* *Varakļāni* (11.09.2021.)

 |

 |